Synod yr Eglwys Fethodistaidd yng Nghymru

Polisi Iaith (Terfynol)

Mae'r polisi hwn yn ymwneud â'r Synod.

Sylwch nad yw'r polisi hwn mewn unrhyw ffordd yn cyfyngu ar nac yn atal hawl cylchdeithiau ac eglwysi unigol yr Eglwys Fethodistaidd yng Nghymru i gynnal eu gwaith ac addoliad, cenhadaeth a gweinidogaeth trwy gyfrwng pa bynnag iaith y maent yn ei phennu.

Mae'r Synod, o fewn ei galwad i gefnogi cylchdeithiau ac eglwysi’r Eglwys Fethodistaidd yng Nghymru, yn mabwysiadu'r egwyddor y bydd yr ieithoedd Cymraeg a Saesneg yn cael eu trin ar sail cydraddoldeb i'r graddau y mae'n briodol o dan yr amgylchiadau, yn rhesymol ymarferol ac yn gynaliadwy.

Wrth geisio gweithredu'r polisi hwn, bydd y Synod yn sicrhau:

1. Bydd o leiaf un o Gyd-gadeiryddion y Synod yn siaradwr Cymraeg rhugl neu'n ieithydd profedig wedi ymrwymo i ddysgu a gweithio trwy gyfrwng y Gymraeg.
2. Cyhoeddir llawlyfr a chyfeiriadur blynyddol y Synod fel dogfen ddwyieithog yn Gymraeg a Saesneg ynghylch Swyddogion y Synod a phwyllgorau, gyda gwybodaeth am gylchdeithiau yn Gymraeg, Saesneg, neu ddwyieithog fel y bo'n briodol.
3. Bydd gwybodaeth safonol yn ymwneud â hunaniaeth y Synod, gan gynnwys logo, papurau llythyrau, slipiau cyfarch a llofnodion e-bost yn ddwyieithog.
4. Bydd prif dudalennau gwefan y Synod yn ddwyieithog, yn Gymraeg a Saesneg. Bydd deunyddiau ychwanegol yn yr iaith wreiddiol a/neu fel sy'n briodol i'r pwrpas.
5. Cynhelir holl gyfarfodydd y Synod mewn sesiynau Cynrychiolwyr a Gweinidogion a chyfarfodydd y Grŵp Ymgynghorol yn ddwyieithog a darperir cyfleusterau cyfieithu ar yr un pryd. Bydd adroddiadau ar gael ac yn cael eu dosbarthu yn eu hiaith wreiddiol gyda chyfieithiad Saesneg o adroddiadau Cymraeg a'r holl bapurau trafod ar gael yn Gymraeg a Saesneg.
6. Bydd pwyllgorau'r Synod sy'n ymgysylltu â materion gweinidogaeth fel Ymgeiswyr a’r Gweinidogion ar Brawf yn gweithio trwy gyfrwng y Gymraeg neu Saesneg fel sy'n briodol i'r iaith y rhai dan sylw.
7. Bydd pwyllgorau eraill y Synod yn gweithio fel rheol trwy gyfrwng y Saesneg, fel y ffordd ymarferol a chynaliadwy o weithio o fewn aelodaeth ac adnoddau cyfredol y Synod. Dosberthir adroddiadau yn eu hiaith wreiddiol gyda chyfieithiad Saesneg o’r adroddiadau Cymraeg. Ni fydd hyn yn atal rhywun rhag annerch y cyfarfod yn Gymraeg ond bydd yn dibynnu ar y person hwnnw, neu un arall, i gyfieithu er mwyn yr aelodau eraill.
8. Bydd y Synod yn annog ac yn cefnogi tîm staff Rhwydwaith Dysgu Cymru Wales

wrth weithredu ei Ganllaw Cymraeg ei hun.

1. Bydd y Synod yn sicrhau bod adolygiad o'r polisi hwn yn digwydd bob tair blynedd ac yn ei diwygio yn ôl yr angen.